laion/Wikipedia-Exotic huggingface dataset:
המחלקה הפדרלית לביטחון, הגנה אזרחית וספורט

המחלקה הפדרלית לביטחון, הגנה אזרחית וספורט (בראשי תיבות: DDPS ובגרמנית VBS) היא משרד ההגנה והספורט של שווייץ. היא אחת משבע המחלקות הפדרליות שראשיהן הם חברי מועצת הברית, הממשלה הפדרלית של המדינה. המחלקה נוסדה בשנת 1848 בשם המחלקה הצבאית. ב-1979 השתנה שמה למחלקה הצבאית הפדרלית וב-1998 קיבלה את שמה הנוכחי. בשנת 2017 הועסקו במחלקה כ-12,000 עובדים והוצאותיה עמדו על כ-7 מיליארד פרנקים שווייצריים. ראש המחלקה (2019) היא ויולה אמהרד מהמפלגה הנוצרית דמוקרטית. היא ראש המחלקה ה-37 במספר והאשה הראשונה הממלאת תפקיד זה. מטה המחלקה שוכן באגף המזרחי של הארמון הפדרלי בעיר ברן. מזכירות כללית הכוחות המזוינים של שווייץ: צבא שווייץ חיל האוויר של שווייץ מינהל הלוגיסטיקה של הכוחות המזוינים המינהל לפיקוד ולסיוע של הכוחות המזוינים משרד הפרקליט הצבאי הראשי שירות המודיעין הפדרלי המשרד הפדרלי להגנה אזרחית מרכז המבצעים הלאומי לשעת חירום מעבדת שפיץ (Spiez), המופקדת על הגנה אזרחית מפני נשק להשמדה המונית המשרד הפדרלי לספורט המשרד הפדרלי לרכש ביטחוני המשרד הפדרלי לטופוגרפיה מדיה וקבצים בנושא המחלקה הפדרלית לביטחון, הגנה אזרחית וספורט בוויקישיתוף אתר האינטרנט הרשמי של המחלקה (באנגלית) המחלקה הפדרלית לביטחון, הגנה אזרחית וספורט, ברשת החברתית אקס (טוויטר) המחלקה הפדרלית לביטחון, הגנה אזרחית וספורט, ברשת החברתית אינסטגרם המחלקה הפדרלית לביטחון, הגנה אזרחית וספורט, ברשת החברתית LinkedIn המחלקה הפדרלית לביטחון, הגנה אזרחית וספורט, סרטונים בערוץ היוטיוב מקור: אתר המחלקה. תאריך כניסה: 11 באפריל 2019.
אברהם ישראל רובין

הרב אברהם ישראל רובין (נולד בל' בסיון - תש"ז, 18 ביוני 1947) הוא רב ומו"צ חסידי בעיר רחובות וראש מערך הכשרות בד"ץ מהדרין. נולד לחנה ודוד יצחק רובין. עשה שימוש חכמים אצל הרב שמואל הלוי ואזנר והוסמך על ידו להוראה. בתחילת שנות ה-90 של המאה ה-20 מונה הרב רובין על ידי הרב שמחה קוק, רב העיר רחובות, לנהל את מחלקת הכשרות במועצה הדתית של העיר, ולאחר מכן ניהל את מחלקת המהדרין. בתקופה זו מערכת הכשרות העירונית פעלה בשיתוף פעולה עם מערך הכשרות של OU. לאחר מספר שנים שיתוף הפעולה הופסק, ובעקבות זאת הקימו הרבנים קוק ורובין את הבד"ץ, כמערכת כשרות פרטית בעיר. על אף שניהלו מערכת כשרות ממשלתית, התיר להם המשרד לשירותי דת לנהל מערכת כשרות מקבילה. בסוף העשור הראשון של המאה ה-21 קבע מבקר המדינה מיכה לינדנשטראוס, כי ההפעלה הכפולה אינה חוקית, ומהווה ניגוד עניינים פסול. בעקבות כך, פרש הרב קוק מהבד"ץ, והרב רובין עזב את המועצה הדתית. בשנת תש"ע החל במתן השגחה לחלק ממוצרי מחלבת שטראוס שהיו עד אז תחת הכשר הרב לנדא. בחודש שבט תש"ע הודיע הרב משה יהודא ליב לנדא על הסרת השגחתו מכלל מוצרי מחלבת שטראוס, ומוצרי המחלבה כולם עברו להשגחתו של הרב רובין. בין החברות המשתמשות בשרותי ההשגחה של הבד"ץ נמנות יקבי כרמל, יפאורה-תבורי, שטראוס גרופ, מחלבות גד, ועוד. הכשרות נחשבת למהודרת מאד ומקובלת בכל המגזרים הדתיים והחרדיים. שו"ת נהרות איתן, 6 כרכים. עמודי שש, בעניין צומת הגידים בעופות. אברהם ישראל בן דוד יצחק רובין, דף שער בספרייה הלאומית הרב רובין פרש מרבנות רחובות, ו' באב תשס"ח, באתר חב"ד און ליין יוסי כץ, סערה: הרב לנדא יתן גט לחברת שטראוס, באתר בחדרי חרדים, 20 בינואר 2010; ניצן ארליך, ‏הרב לנדא על שטראוס: "הסיגו גבולו של הקב"ה", באתר כיכר השבת, 9.02.2010 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הייתי חוזרת

"הייתי חוזרת" הוא סינגל שהוקלט על ידי הזמרת הישראלית עדן בן זקן. השיר יצא לאור ב־נובמבר 2016, כסינגל השישי והאחרון מתוך אלבומה השני תאמין לי, בהוצאת חברת התקליטים NMC יונייטד אנטרטיינמנט. השיר הגיע למקום השני במצעד של גלגלצ, והשמיני במצעד של רשת ג'. השיר נכתב על ידי גילי זכאי, הולחן על ידי אלי קשת וירון כהן והופק על ידי קשת גם כן. יוסי חרסונסקי סקר את האלבום תאמין לי, ובו הוא גם סקר את השיר ואמר עליו כי: "מדובר בשיר בו הקצב והעיבוד מייצרים בלדת בלוז שונה בהשוואה לשירים אחרים". בסמוך לצאתו כסינגל, עלה השיר לרשת הזרמת המדיה ספוטיפיי. טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-4 בספטמבר 2016. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר. השיר יצא כסינגל כמה שבועות לאחר העלאתו ליוטיוב. נכון לספטמבר 2019, מונה הצפיות של האודיו עומד על כ-5.7 מיליון צפיות. סרטון השיר "הייתי חוזרת" באתר יוטיוב אין לי אותך - Single par עדן בן זקן sur iTunes (בצרפתית), נבדק ב-2019-03-28 הייתי חוזרת - מצעד שבועי הייתי חוזרת – פזמונט, באתר pizmonet.co.il הייתי חוזרת - קרדיטים, באתר שירונט, ‏נובמבר 2016 יוסי חרסונסקי, תאמין לי - ביקורת, באתר יוסמיוסיק, ‏ספטמבר 2016 הייתי חוזרת, נבדק ב-2021-07-17 עדן בן זקן - הערוץ הרשמי (2016-09-04), עדן בן זקן - הייתי חוזרת
אלבינה (שיר)

"אלבינה" (באנגלית: "Alabina") הוא שיר שהוקלט על ידי הזמרת הישראלית עדן בן זקן. הוא יצא לאור ב-30 בדצמבר 2015, כסינגל החמישי והאחרון מתוך אלבום הבכורה שלה מלכת השושנים (2015), בהוצאת חברת התקליטים NMC יונייטד אנטרטיינמנט. השיר הגיע למקום השביעי במצעד של מדיה פורסט TV, והשמיני במצעד של רשת ג'. השיר נכתב והולחן על ידי צ'ארלס איגוי ודולב רם והופק על ידי יעקב למאי. שיר זה מכיל בתוכו קטעים ולחנים מתוך השיר "Alabina" של הלהקה אלבינה. ב"אלבינה" משלבת בן זקן מילים בשפה העברית והערבית. בסמוך לצאתו כסינגל, עלה השיר לרשת הזרמת המדיה ספוטיפיי. את הווידאו קליפ המלא שיצא עבור השיר העלתה עדן בן זקן לערוץ היוטיוב שלה ב-29 בדצמבר 2015. הקליפ בוים על ידי יניר סלע ומכיל בתוכו קטעים מתוך הופעות של בן זקן. בנוסף לכך, העלתה בן זקן את האודיו של השיר לערוצה גם כן. נכון לספטמבר 2019, מונה הצפיות של האודיו עומד על כ-5 מיליון צפיות. סרטון השיר "אלבינה" באתר יוטיוב עדן בן זקן - הערוץ הרשמי (2015-12-29), עדן בן זקן - אלבינה הקליפ הרשמי, נבדק ב-2019-04-12 Media Forest, mediaforest.biz (ארכיון) אלבינה - מצעד שבועי ClubMusic80s (2013-05-30), Alabina - Alabina (Original Version) - Official Video, נבדק ב-2019-04-12 עדן בן זקן - אלבינה, באתר Spotify, ‏30 בדצמבר 2015 עדן בן זקן - הערוץ הרשמי (2015-12-29), עדן בן זקן - אלבינה הקליפ הרשמי, נבדק ב-2019-04-12 עדן בן זקן - הערוץ הרשמי (2015-09-03), עדן בן זקן - אלבינה, נבדק ב-2019-04-12
השיטפונות באיראן (2019)

מאמצע מרץ עד אפריל 2019 פרצו שיטפונות בזק באיראן, וגרמו נזקים בעיקר בגולסתאן, פארס, ח'וזסתאן, מאזנדראן ולורסתאן אך גם בפרובינציות אחרות. לפחות 70 איש מתו בשיטפונות. בחלק מהפרובינציות קרסו סכרים גדולים, ומאות אלפי תושבים פונו מהערים והכפרים הסמוכים לסכרים. לתשתיות המים ולחקלאות נגרם נזק המוערך במאות מיליוני דולרים, ונגרמו נזקים לכבישים באורך של כ-12,000 ק"מ, המהווים כשליש מתשתית התחבורה באיראן. עשרות כבישים וגשרים נחסמו לתנועה. בשטחים עירוניים נגרם נזק רב מהשיטפונות בגלל חוסר תשתית ניקוז נאותה. השיטפונות אירעו בתקופת חג הנורוז, ותושבים רבים נפצעו או נהרגו בדרכם לחגוג את החג. באזורי השיטפונות פועלים כוחות סיוע אזרחיים וצבאיים, וכמו כן הגיעו לשם מנהיגי איראן, ובהם המנהיג העליון עלי ח'אמנאי וסגן הנשיא אסחאק ג'האנגירי. עם זאת, הסיוע הממשלתי החל רק כמה ימים לאחר פרוץ השיטפונות, ואיראנים רבים, בראשם נשיא איראן חסן רוחאני, טענו שממשלת איראן כשלה בטיפולה באסון. פקיסטן שלחה 32 טונות של מזון לסייע לנפגעים, וכן 500 אוהלים ואלפי שמיכות וערכות רפואיות. ראש ממשלת פקיסטן, עימראן ח'אן, אמר כי תושבי פקיסטן עומדים בסולידריות לצד העם האיראני בשעתו הקשה. מוחמד ג'וואד זריף, שר החוץ של איראן, גינה את ארצות הברית שמנעה מאיראן סיוע של הצלב האדום הבינלאומי בגלל הסנקציות הננקטות נגד איראן. זריף אמר: "זו לא רק לוחמה כלכלית, זהו טרור כלכלי". מייק פומפאו, מזכיר המדינה של ארצות הברית, הכחיש את הדברים והאשים את ממשלת איראן בניהול כושל. בחלקים נרחבים באיראן פרצו מחאות של תושבים נגד הממשלה. לטענתם "אף אחד לא מנסה לפתור את הבעיות שלהם". בין השאר, כוחות הסיוע ניסו לפתוח חלק מהסכרים כדי לצמצם את נזקי השיטפונות, אך התושבים התנגדו בטענה שפעולה כזו תהרוס את הבתים והחוות שברשותם. מדיה וקבצים בנושא השיטפונות באיראן בוויקישיתוף ירון שניידר, ‏עשרות הרוגים בשיטפונות בכל אירן: "מטייחים את גודל האסון", באתר ‏מאקו‏, 2 באפריל 2019 צבי בראל, השיטפונות באיראן העלו את מפלס הביקורת על המשטר, באתר הארץ, 19 באפריל 2019 ערך זה הוא קצרמר בנושא איראן ובנושא אסונות. אתם מוזמנים לתרום לוויקיפדיה ולהרחיב אותו.
פאול לוי

ד"ר פאול לוי (18 ביוני 1891 – 9 ביוני 1970) היה מראשוני הבובנאים בארץ ישראל. פאול לוי נולד וגדל בעיר אגר (כיום קב (אנ') שבצ'כיה) בעל תואר שלישי במשפטים. במלחמת העולם הראשונה שימש כקצין תותחנים. עם נישואיו עבר לעיר המרחצאות קרלסבאד ושם עבד כמשפטן. את שעותיו הפנויות הקדיש לאהבותיו הגדולות: אמנות ותיאטרון בובות. בשנת 1935 הקים להקה מקצועית יחד עם אשתו אלזה והזוג אריך ואירנה קינצל. הלהקה הופיעה בגרמנית ובצ'כית. הוא הקפיד על במה מעוצבת, עם תפאורות אקספרסיביות, שימוש בתאורה ובמוזיקה חיה ומוקלטת. בשנת 1938 נבחרה להקת העץ לייצג את צ'כוסלובקיה יחד עם התזמורת הפילהרמונית של פראג ביריד העולמי בניו יורק. בחודש מרץ הלהקה הייתה ארוזה ומוכנה לצאת לדרך. אלא שאז התגברה האנטישמיות, בקארלסבאד נופצו חלונות של יהודים. פאול לוי ומשפחתו עברו לפראג. הם הצליחו להשיג אשרות מעבר לארץ ישראל כאמנים אורחים. ביום בו פלשו הכוחות הגרמנים לצ'כוסלובקיה, עזבו ד"ר לוי, אשתו, בתו ועוד שלושה מחברי הלהקה לפולין ברכבת של 11 בבוקר, זו הייתה הרכבת האחרונה מפראג ברכבת פטרלו כבר חיילים גרמנים. אחרי מסעות ותלאות, המשפחה הגיעה לטריאסט, שם חיכו לה יותר ממאה בובות ארוזות ומשם עלו לארץ ישראל. הם הגיעו לנמל חיפה ב-23 במרץ 1939. לוי החליט שבארץ החדשה הוא לא יעסוק יותר במשפטים אלא באהבתו הגדולה: המריונטות איתן הופיע ברחבי הארץ בשם "להקת העץ". להקה זו הייתה תיאטרון הבובות הראשון שנוסד בארץ ישראל (ב-1939). מי שדיבב את הבובות היה צעיר צ'כי בשם יוסף פסובסקי – 'פפו', שלימים נודע כיוסף מילוא. הלהקה הופיעה בהפסקות עד שנת 1950. בשנות הארבעים והחמישים יצר ד"ר לוי עשרות תלבושות ותפאורות עבור הצגות בתיאטרון הקאמרי בהאוהל, בהבימה ועבור האופרה הישראלית. ד"ר לוי והצלם הידוע הלמר לרסקי צילמו את קטע הבובות בסרט "קללה לברכה" שהפיקה קרן היסוד שם הוא מופיע גם בתפקיד עצמו. הוא לימד במדרשה למורים לציור. הוא לימד גם בבית הספר לבמה שליד התיאטרון הקאמרי. בין תלמידיו היה הפסל והצייר דני קרוון (לימים, זוכה פרס ישראל). הוא כתב מאמרים שעסקו בפילוסופיה ובאמנות. לוי נפטר ב-1970 ונקבר בבית העלמין הדרום. במשך השנים נעלמו רוב בובות העץ שלו. מתוך למעלה מ-300 בובות נותרו כ-20 ואלה עברו שיפוץ ושימור במוזיאון לאמנות תיאטרון הבובות בחולון והוצגו שם בתערוכה לזכרו בשנת 2012. להקת העץ, באתר מרכז תיאטרון בובות בחולון. פרופ' רן שחורי מדבר על מורו, ד"ר פאול לוי פאול לוי, בארכיון הבימה פאול לוי באתר GRAVEZ יהודה ואלך, אטלס כרטא לתולדות ארץ־ישראל מראשית ההתיישבות ועד קום המדינה, עמ' 126.
Jinbei F50

Jinbei F50 הוא מיניוואן מתוצרת יצרנית הרכב הסינית Jinbei (אנ') (בסינית: 華頌) אשר מיוצר משנת 2017 ועד היום בסין. Jinbei הוקמה בשותפות (joint venture) בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance. דגם ה-"Jinbei F50" הוצג לראשונה בשנת 2017 בתערוכת הרכב הבינלאומית "Auto Shanghai" (אנ') בשאנגחאי. 5 דרגות גימור. 4 דלתות צד + דלת אחורית. 7 מושבים. מנוע קדמי. מנוע בנזין: 1.5 ליטר, 1.6 ליטר. מערכת הנעה קדמית. קיבולת מכל דלק - 50 ליטר. צמיגים - 195 / 65 R15. מחיר היחידה עמד על 59,900 - 84,900 רנמינבי (מאי 2017, בסין). דגם "Jinbei F50" דגם "Jinbei F50" דגם "Jinbei F50" דגם "Jinbei F50" מיניוואן ג'נבאי 750 ג'נבאי S70 ג'נבאי גרנסה ג'נבאי האקסינג X30 ג'נבאי קונקט מדיה וקבצים בנושא Jinbei F50 בוויקישיתוף Jinbei F50, סרטון באתר יוטיוב דגמי "Jinbei F50" מפרט טכני chinamobil.ru/eng/brilliance/jinbei/f50 דגם "Jinbei F50" chinamobil.ru/eng/brilliance/jinbei/f50 דגם "Jinbei F50" - תמונות (טקסט בסינית) autohome.com.cn/news/201704
Ma Baker

Ma Baker (בעברית: אמא בייקר) הוא שיר שהוקלט על ידי להקת הדיסקו בוני אם והוצא לאור באלבומה השני של הלהקה "Love for Sale". השיר היה להיט בשנת 1977 והפך לאחד משיריה המוכרים ביותר של הלהקה. השיר הגיע למקום השני במצעד הסינגלים הבריטי. בארצות הברית הגיע השיר בשיאו למקום 96 בבילבורד הוט 100. עוזרו של סולן הלהקה פרנק פריאן, הנס-יורג מאייר, גילה במהלך חופשה בתוניסיה את השיר התוניסאי הפופולרי "סידי מנצור" והתלהב ממנו. הוא עיבד את המנגינה למוזיקת דיסקו וכתב עבורה מילים חדשות. מילות השיר עוסקות באמא בארקר – פושעת אמריקאית שפעלה בארצות הברית בזמן השפל הגדול בשנות ה-30. בניה של בארקר ניהלו את הכנופיה הידועה לשמצה "כנופיית בארקר-קארפיס". פריאן ומאייר החליטו שהשם "בארקר" לא נשמע טוב מספיק ולפיכך שינו את שמה בשיר ל"בייקר". השיר נפתח בהכרזה דרמטית: "FREEZE! I'm Ma Baker - put your hands in the air, gimme all your money" (עצור! אני מא בייקר – הרם את הידיים ותן לי את כל הכסף שלך). אף על פי שמעולם לא קיבלה קרדט רשמי על כך, ההצהרה בוצעה על ידי לינדה בלייק, אשתו של ידידו של פריאן ביל סווישר. במהלך השיר מצהירה מא בייקר (בקולה של בלייק) הצהרה נוספת: Don't anybody move !The money or your lives! (שאף אחד לא יזוז! הכסף או החיים שלך!). סווישר עצמו ביצע הכרזה במהלך השיר המצהירה כי מא בייקר היא האישה המבוקשת ביותר על ידי ה-FBI ומבקשת מהציבור עזרה במציאתה. מידע על היצירה "Ma Baker" באתר מיוזיק בריינז סרטון השיר "Ma Baker" באתר יוטיוב "מא הקשר?", פרק על חייה של מא בארקר והקשר לבוני אם בפודקאסט "מינהר הזמן", באתר תאגיד השידור הישראלי, "כאן" ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ג'נבאי 750

ג'נבאי 750 הוא מיניוואן מתוצרת יצרנית הרכב הסינית Jinbei (אנ') (בסינית: 華頌) אשר מיוצר משנת 2017 ועד היום בסין. Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance. "1.5L MT Comfort" - מחיר היחידה 53,800 רנמינבי (שנת 2017, בסין). "1.5L MT Luxury" - מחיר היחידה 56,800 רנמינבי (שנת 2017, בסין). "1.5L MT Premium" - מחיר היחידה 59,800 רנמינבי (שנת 2017, בסין). "1.5L MT Flagship" - מחיר היחידה 63,800 רנמינבי (שנת 2017, בסין). דגם ה-"ג'נבאי 750" הוצג לראשונה ב-13 באפריל 2015 בתערוכת הרכב הבינלאומית "Auto Shanghai" (אנ') בשאנגחאי. 7 מושבים (תצורת סידור מושבים: 2-2-3). 4 דלתות צד + דלת אחורית. מנוע קדמי. מנוע בנזין: 1.5 ליטר מערכת הנעה קדמית. 4 דרגות גימור. רדיוס סיבוב - 10.5 מטר. קיבולת מכל דלק - 50 ליטר. צמיגים: 195/65 R15. מחיר היחידה עמד על 53,800-63,800 רנמינבי (שנת 2017, בסין). דגם "ג'נבאי 750" דגם "ג'נבאי 750" דגם "ג'נבאי 750" דגם "ג'נבאי 750" דגם "ג'נבאי 750" דגם "ג'נבאי 750" דגם "ג'נבאי 750" מיניוואן Jinbei F50 ג'נבאי S70 ג'נבאי גרנסה ג'נבאי האקסינג X30 ג'נבאי האקסינג A7 ג'נבאי קונקט מדיה וקבצים בנושא ג'נבאי 750 בוויקישיתוף ג'נבאי 750, סרטון באתר יוטיוב ג'נבאי 750, סרטון באתר יוטיוב ג'נבאי 750, סרטון באתר יוטיוב דגם ג'נבאי 750 carnewschina.com/2015/04/14/brilliance-jinbei-750-hits-the-chinese-car-market דגם "ג'נבאי 750" (בסינית) autohome.com.cn/3763 דגם "ג'נבאי 750" - מפרט טכני chinaautoweb.com/car-models/brilliance-jinbei-750 דגם ג'נבאי 750 chinamobil.ru/eng/brilliance/jinbei/750
באם אדבאיו

אדריס פמי "באם" אדבאיו (באנגלית: Edrice Femi "Bam" Adebayo; נולד ב-18 ביולי 1997) הוא כדורסלן אמריקאי המשחק בקבוצת מיאמי היט מליגת ה-NBA ובנבחרת ארצות הברית, בעמדות הפאוור פורוורד והסנטר. אדבאיו נולד בעיר ניוארק שבניו ג'רזי, להורים שמוצאם בשבט יורובה מניגריה. בילדותו קיבל מאימו את הכינוי "באם", מכיוון שהזכיר לה את הדמות "באמבאם ראבל" מסדרת האנימציה "משפחת פלינסטון". בשנתו השלישית בתיכון קלע 32.2 נקודות למשחק עבור קבוצת הכדורסל של "תיכון נורת'סייד" הצנוע שבקרוליינה הצפונית, ובשנה העוקבת עבר ל"אקדמיית היי פוינט" הסמוכה, בה קלע 18.9 נקודות למשחק. בסיום אותה עונה זכה בתואר שחקן התיכונים המצטיין בקרוליינה הצפונית ("North Carolina Mr. Basketball"), והוזמן להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית. בשנת 2016 החל ללמוד ולשחק באוניברסיטת קנטקי, אליה הצטרף יחד עם שני פרשמנים מבטיחים נוספים – דיארון פוקס ומליק מונק. שלושת השחקנים הצעירים הובילו את קנטקי עד לשמינית גמר טורניר אליפות המכללות ("NCAA Elite Eight"), בה הפסידה הקבוצה מול אוניברסיטת קרוליינה הצפונית אשר זכתה בהמשך באליפות המכללות. לאורך עונתו היחידה במכללות העמיד אדבאיו ממוצעים של 13.0 נקודות, 8.0 ריבאונדים ו-1.5 חסימות למשחק. בדראפט ה-NBA‏ 2017 נלקח אדבאיו על ידי מיאמי היט בבחירה ה-14, מעט אחרי חבריו פוקס ומונק אשר נלקחו בבחירות ה-5 וה-11, בהתאמה. לאורך עונת הרוקי קלע 6.9 נקודות והוריד 5.5 ריבאונדים בממוצע למשחק, כמחליפו מהספסל של הסנטר חסן וייטסייד, ובמהלך עונתו השנייה במיאמי תפס את מקומו של וייטסייד בחמישייה הפותחת. ב-25 בנובמבר 2018 אסף שיא קריירה של 21 ריבאונדים במשחק מול טורונטו ראפטורס. בעונתו השלישית הפך לאחד השחקנים המובילים של ההיט, לצד ג'ימי באטלר, וסייע לקבוצה לסיים במקום החמישי באזור המזרחי, עם ממוצעי שיא של 15.9 נקודות, 10.2 ריבאונדים ו-5.1 אסיסטים למשחק. במהלך העונה השתתף לראשונה במשחק האולסטאר של ה-NBA, ובסיומה נבחר לחמישיית ההגנה השנייה של העונה. כמו כן סיים במקום השני בהצבעות לפרס השחקן המשתפר של העונה, אחרי הזוכה ברנדון אינגרם. בפלייאוף 2020 העפיל עם מיאמי לגמר ה-NBA, אולם במשחק הראשון של סדרת הגמר, מול לוס אנג'לס לייקרס, נפצע בכתפו ונאלץ להחמיץ את שני המשחקים הבאים. חזרתו של אדבאיו במשחק הרביעי של הסדרה לא מנעה את ניצחונם של הלייקרס, אשר גברו על ההיט בתוצאה 2–4. לאורך 19 משחקיו בפלייאוף רשם אדבאיו ממוצעים של 17.8 נקודות, 10.3 ריבאונדים ו-4.4 אסיסטים למשחק. מדיה וקבצים בנושא באם אדבאיו בוויקישיתוף באם אדבאיו, ברשת החברתית אקס (טוויטר) באם אדבאיו, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר ליגת ה-NBA פרופיל, באתר ESPN ניצן פלד, ביג באם!, באתר ישראל היום, 27 בפברואר 2020 אדבאיו בוחר ללמוד באוניברסיטת קנטקי, באתר USA Today,‏ 17 בנובמבר 2015 ביוגרפיה, באתר מיאמי היט אדבאיו זוכה בתואר "מר קרוליינה הצפונית", באתר 247sports.com,‏ 9 באפריל 2016 סטטיסטיקות המכללות של אדבאיו, באתר sports-reference.com רשימת הנבחרים בדראפט 2017, באתר basketball-reference.com סטטיסטיקות המשחק בין מיאמי לטורונטו, באתר basketball-reference.com אינגרם זוכה בפרס השחקן המשתפר של העונה, באתר ספורטס אילוסטרייטד, 31 באוגוסט 2020 סיכום המשחק הראשון בין ההיט ללייקרס, באתר ESPN,‏ 1 באוקטובר 2020
ריימונדה מורמוקייטה

ריימונדה מורמוקייטה (בליטאית: Raimonda Murmokaitė; נולדה ב-17 ביולי 1950) היא דיפלומטית ליטאית. מורמוקייטה נולדה בוילנה וב-1982 סיימה את לימודיה באוניברסיטת וילנה תוך התמחות בפילולוגיה. בהמשך היא עברה השתלמויות בתחום יחסי חוץ וביטחון בארצות הברית ובאנגליה. במשך כ-20 שנים היא עבדה במשרד החוץ הליטאי בווילנה. בשנת 1998 היא נשלחה לרומא לשגרירות ליטא. בשנת 2004 היא עברה לניו יורק והייתה סגנית נציג ליטא באומות המאוחדות, דליוס צ'קואוליס. באוקטובר 2012 היא קודמה לנציגת ליטא בארגון. ממאי 2014 עד אפריל 2015 היא כיהנה כיושבת ראש מועצת הביטחון של האו"ם. בשנת 2017 היא חזרה לעבוד במטה משרד החוץ הליטאי. מדיה וקבצים בנושא ריימונדה מורמוקייטה בוויקישיתוף קריירה דיפלומטית (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Kiss (אלבום של קיס)

Kiss הוא אלבום הבכורה של להקת הרוק האמריקאית קיס, ששוחרר ב-18 בפברואר 1974. רוב החומרים של האלבום נכתבו על ידי ג'ין סימונס ופול סטנלי, בתור הלהקה שלהם לפני קיס, "Wicked Lester". סימונס העריך כי כל תהליך ההקלטה והעיבוד נמשך שלושה שבועות, ואילו המפיק המשותף ריצ'י וויז הצהיר שזה לקח רק 13 ימים. האלבום הוקלט באולפני Bell Sound בניו יורק סיטי, שהיו בבעלות החברה שבבעלות Buddah Records. ניל בוגארט, מייסד Casablanca Records, היה מנהל ב-Buddah לפני הקמת Casablanca. חברת Casablanca Records קיימה מסיבה במלון Century Plaza בלוס אנג'לס כדי לחגוג את שחרור האלבום בחוף המערבי (ב-8 בפברואר) ולהציג את חברת התקליטים לעיתונות ולמנהלי תעשיית התקליטים. מידע על האלבום Kiss באתר MusicBrainz מידע על האלבום Kiss באתר AllMusic האלבום Kiss באתר Discogs האלבום Kiss באתר ספוטיפיי האלבום Kiss באתר Yandex.Music (ברוסית) "KISSOnline – Kiss (1974)". kissonline.com. 11 במאי 2017. אורכב מ-המקור ב-11 במאי 2017. {{cite web}}: (עזרה) "SPIN Record Guide: Essential Glam Rock". Spin. 5 באוגוסט 2003. אורכב מ-המקור ב-6 בפברואר 2016. נבדק ב-5 בפברואר 2016. {{cite web}}: (עזרה)
ממריאה ברוח

ממריאה ברוח הוא אלבומה השלישי של הזמרת גלי עטרי, שיצא בשנת 1984. בשנת 1984 הוציאה עטרי אלבום סולו שלישי "ממריאה ברוח" בהפקה מוזיקלית של מתי כספי שגם היה אחראי על העיבודים (מלבד "חרציות") והלחנים של שישה שירים. אלבום זה הניב להיטים כגון: "ממריאה ברוח" ו"בעקבותיו", שהגיעו למקומות 17 ו-12 בהתאמה במצעד הפזמונים השנתי תשמ"ד (1984). שירים בולטים נוספים שנכחו באלבום: "עוד יום", "הייתי אומרת", "חרציות" ו"אל תתייאש". סגנונו של אלבום זה היה שונה משמעותית מהסגנון של אלבומה הקודם קח אותי הביתה, אשר יצא בשנת 1981. אם "קח אותי הביתה" היה רוקיסטי, "ממריאה ברוח" כבר נשמע הרבה יותר "קליל" ומשלב בתוכו שירים שאפשר לשייכם לסגנונות כגון: "פופ" ו"דיסקו". בתקליט: שירים: 1–5 - צד א', שירים: 6–10 - צד ב'. עיבודים והפקה מוזיקלית: מתי כספי (מלבד "חרציות" - עיבוד: אבנר קנר). גיטרה: חיים רומנו. גיטרה בס, בס סינטיסייזר: קובי כהן. תופים: ז'אן פול זימבריס, אלון הלל. כלי הקשה: מתי כספי, טל ברגמן. סינטיסייזר: דריו מלכי. פסנתר חשמלי, מפוחית, קלווינט וקולות רקע: מתי כספי. פסנתר: חיים קחטן. כלי נשיפה: פטר ורטהיימר, אלברט פיאמנטה. חצוצרות: איתמר ארגוב, אברהם פלדר, דני מוסקו. טרומבונים: מיקי דור, אלי אהרוני, מיכה דייוויס, יהושע פסטרנק. מיתרים: קבוצת נגנים מהתזמורת הפילהרמונית הישראלית והתזמורת הסימפונית ירושלים. מפיק: זאב אולמן. עוזרת הפקה: גלית ג'יבלי. הוקלט באולפני "טריטון", 1983-1984. טכנאי הקלטה ומיקס: יעקב מורנו. עוזרי טכנאי: סיריל רוזנבלום, מרק רוטוויל. מנהל אישי: אבי פרץ. צילום: יקי הלפרין. עיצוב עטיפה: מנחם רגב. מידע על האלבום ממריאה ברוח באתר MusicBrainz
קודי זלר

קודי אלן זלר (באנגלית: Cody Allen Zeller; נולד ב-5 באוקטובר 1992) הוא כדורסלן אמריקאי המשחק בעמדת הסנטר בניו אורלינס פליקנס. שני אחיו הגדולים אף הם כדורסלנים מקצועיים: לוק זלר היה פעיל בין השנים 2009–2014, ושיחק בין היתר בפיניקס סאנס, וטיילר זלר נבחר בבחירה ה-17 של דראפט 2012, ומאז משחק בליגת ה-NBA. זלר נולד בעיר וושינגטון שבאינדיאנה, ולמד ב"תיכון וושינגטון" המקומי. בשנתו השלישית בקבוצת הכדורסל של התיכון קלע 20.5 נקודות בממוצע למשחק, וסייע לה לזכות באליפות התיכונים של אינדיאנה. בעונתו הרביעית והאחרונה זכה באליפות נוספת, וזכה בתואר שחקן התיכונים המצטיין של אינדיאנה ("Indiana Mr. Basketball") לאחר שרשם ממוצעים של 24.6 נקודות ו-13.1 ריבאונדים למשחק. כמו כן באותה עונה השתתף במשחק מקדונלד'ס אול-אמריקן, המציג את שחקני התיכונים המצטיינים ברחבי ארצות הברית. בשנת 2011 החל ללמוד באוניברסיטת אינדיאנה, וכבר בעונתו הראשונה בקבוצת הכדורסל שלה הוביל את קלעיה עם 15.6 נקודות בממוצע למשחק. במשחק שמינית גמר אליפות המכללות קלע זלר 20 נקודות, אך קבוצתו הפסידה מול האלופה שבדרך, אוניברסיטת קנטקי, בתוצאה 90–102. בסיום העונה זכה זלר בתואר "פרשמן העונה של מחוז ה-Big 10", ונבחר לחמישיית הפרשמנים השנייה של העונה בליגת המכללות. על אף הצפי שייבחר באחת מ-10 הבחירות הראשונות של דראפט 2012, אם יירשם אליו, החליט זלר להישאר באינדיאנה עונה אחת נוספת. לאורך אותה עונה קלע זלר 16.8 נקודות (שלישי במחוז) ואסף 8.2 ריבאונדים (שני במחוז) בממוצע למשחק, וקבוצתו הודחה פעם נוספת בשלב שמינית גמר אליפות המכללות. בסיום העונה נבחר לחמישייה השנייה של העונה בליגת המכללות כולה (Second-team All-American), לצד חברו לקבוצה ויקטור אולדיפו שנבחר לחמישייה הראשונה. בדראפט ה-NBA‏ 2013 נלקח זלר על ידי שארלוט בובקאטס בבחירה הרביעית, שתי בחירות אחרי אולדיפו. בעונת הרוקי השתתף בכל 82 משחקי קבוצתו, וקלע 6.0 נקודות בממוצע למשחק כמחליפו מהספסל של אל ג'פרסון. בסיום העונה נבחר לחמישיית הרוקיז השנייה של העונה. בנובמבר 2016 סיכם על הארכת חוזה ל-4 עונות נוספות בשארלוט, החל מעונת 2017/2018, בסך כ-56 מיליון דולר. ב-25 בפברואר 2019 קלע שיא קריירה של 28 נקודות במשחק מול גולדן סטייט ווריורס. באוגוסט 2021 חתם זלר על חוזה בפורטלנד טרייל בלייזרס. ב-26 בספטמבר 2022 חתם זלר ביוטה ג'אז. ב-15 באוקטובר באותה שנה, שוחרר זלר מהקבוצה. ב-20 בפברואר 2023 חתם זלר במיאמי היט. ב-6 ביולי 2023 חתם זלר בניו אורלינס פליקנס. מדיה וקבצים בנושא קודי זלר בוויקישיתוף קודי זלר, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN זלר זוכה בפרס "מר אינדיאנה", באתר crimsonquarry.com,‏ 10 באפריל 2011 סטטיסטיקות המשחק בין אינדיאנה לקנטקי, באתר sports-reference.com ביוגרפיה, באתר אוניברסיטת אינדיאנה זלר מודיע כי ישחק עונה נוספת באינדיאנה, באתר אוניברסיטת אינדיאנה, 10 באפריל 2012 סטטיסטיקות המכללות של זלר, באתר sports-reference.com רשימת הנבחרים בדראפט 2013, באתר basketball-reference.com נבחרי חמישיות הרוקיז של עונת 2013/2014, באתר ה-NBA,‏ 22 במאי 2014 זלר מסכם על הארכת חוזה בשארלוט, באתר יאהו, 1 בנובמבר 2016 סטטיסטיקות המשחק בין ההורנטס לווריורס, באתר basketball-reference.com
מפרץ זימן

מפרץ זימן (באנגלית: Zimen Inlet; בבולגרית: Зименски залив) הוא מפרץ בחוף המזרחי של חצי האי צ'רצ'יל, בחוף אוסקר השני בארץ גרהאם שבאנטארקטיקה. רוחבו של המפרץ 12.8 קילומטרים. המפרץ הוא חלק מלשון הים אדי, ומצוי בין נקודת סלאב ונקודת קאווארוס. המפרץ נקרא על שם הכפר זימן (בבולגרית: Зимен), במחוז בורגס, שבדרום מזרח בולגריה. הגאזט הבולגרי האנטארקטי (בבולגרית) מפרץ זימן באתר הגאזט האנטארקטי של ממשלת אוסטרליה מפרץ זימן באתר הגאזט האנטארקטי המשווה SCAR של ממשלת אוסטרליה מפרץ זימן באתר הגאזט האנטארקטי של ממשלת בולגריה (בבולגרית) גזאט השמות האנטארקטיים הרשמי של ממשלת בולגריה